open-index/open-wikipedia-markdown huggingface dataset:
Árbore da vida

''Este artigo trata sobre unha árbore artificial, para a especie 'Thuja orientalis' ou 'Platycladus orientalis', véxase artigo: **Árbore da vida (tuia)**.*

**Tree Of Life** ou **Árbore da vida** é unha árbore artificial que simboliza o reino animal creado en Disney World. Foi inaugurada o 22 de abril de 1998 e está situada no centro do parque. No exterior da árbore hai imaxes dos 25 animais creados pola Disney, con semellanzas no filme *The Lion King*. O día da súa inauguración, Disney contratou o cantante Lebo M. para cantar a peza musical *Circle of Life''.

## Véxase tamén 
* Walt Disney
* Disney Company
* Disneyland Park
* Disneyland París
* Disney Animation Studios
* PIXAR

### Ligazóns externas 
* A árbore da vida
Moate

**Moate** (**An Móta** en irlandés) é unha localidade de Irlanda situada na zona centro do país, entre as localidades de Kinnegad e Athlone, no Condado de Westmeath (provincia de Leinster). Segundo o censo en 2006 a vila riña 1.941 habitantes.
Chess boxing

O **chess boxing**, ou *xadrez-boxeo*, é un deporte híbrido que combina o xadrez e o boxeo. O concepto deste deporte foi imaxinado en 1992 polo debuxante de cómics Enki Bilal. Máis tarde, sería Iepe Rubingh quen levaría o concepto á práctica na primavera do 2003.

## Véxase tamén
### Outros artigos 
*Artigos insólitos
### Ligazóns externas
* Sitio oficial da WCBO
Serra do Eixe

A **serra do Eixe** ou **serra do Eixo** é unha cadea montañosa de orientación NO-SL situada no leste de Galicia, a cabalo entre os concellos da Veiga e Carballeda de Valdeorras. Fai parte do macizo de Pena Trevinca.

## Características 
Nela atópanse as alturas máis elevadas de Galicia: Pena Trevinca con 2127 m, Pena Negra con 2121 m, e Pena Surbia con 2116 m de altitude. Separa as concas do río Xares e do río Sil. Dun extraordinario interese natural, nela está O Teixedal, espazo único en Europa e vales glaciares. A aldea de Xares é dun gran valor arquitectónico e etnográfico e padece un lamentable abandono. Parte da Serra está incluída como lugar de importancia comunitaria proposto para a Rede Natura 2000. Encóntrase moi danada por explotacións de lousa e ameazada pola construción de parques eólicos. Limita cun parque natural de Seabra da provincia de Zamora pero a Xunta de Galicia carece dun proxecto de creación dun parque similar no territorio galego. Porén os seus atractivos propiciaron investimentos en turismo rural e de natureza e a declaración da Veiga como municipio turístico de Galicia.

## Notas 
## Véxase tamén 
### Bibliografía 
* *As montañas de Galiza*. Edicións A Nosa Terra, 2006. ISBN 84-8341-126-1
### Ligazóns externas 
* Pena Trevinca e serra do Eixe en Turgalicia: información básica , aves  e loxística
Carreiras de hámsters

miniatura|dereita|Carreiras de hámsteres. Na imaxe, un exemplar de hámster dentro da súa roda.
As **carreiras de hámsters** son unha competición na cal os hámsters son colocados dentro dunha gaiola rolante ou nunha bóla -decote se preparan vehículos miniatura para as carreiras- e sobre unha serie de pistas ou circuíto de carreiras cunha certa pendente e 9 metros de lonxitude. O hámster que logra atravesa a liña de meta no máis curto espazo de tempo é o vitorioso. Segundo un informe de 2001, a plusmarca mundial está en 38 segundos.

## Notas 
## Véxase tamén 
### Ligazóns externas 
* Petco Corporate Web site Información sobre o *Hamster Ball Derby*. 
* *MTV Brings Racing Hamsters To Screens* . Nova do 12 de maio de 2006.
FC Twente

O **Football Club Twente** é un club de fútbol neerlandés, da cidade de Enschede. Fundouse en 1965 e compite na Eredivisie.

## Xogadores 
:*Categoría principal: Xogadores do FC Twente.*
### Cadro actual 
:*Datos do 5 de febreiro de 2012.*

## Véxase tamén 
### Ligazóns externas 
* Páxina oficial do Club
Árbore de Gernika

miniatura|dereita|A árbore de Gernika.
A **árbore de Gernika** (en éuscaro: *Gernikako Arbola*) é un carballo situado diante da Casa de Xuntas da localidade biscaíña de Gernika, en Euskadi.

## Historia e características 
Esta árbore simboliza as liberdades tradicionais de Biscaia e os biscaíños e, por extensión, as dos vascos. O Señor de Biscaia, e posteriormente os reis de Castela, xuraban respectar as liberdades biscaíñas baixo este carballo, e o lugar no cal se localiza é o lugar onde o Lehendakari do País Vasco promete cumprir co seu cargo ao comezo de cada novo mandato.

A árbore actual é descendente dunha anterior, o tronco da cal se conserva nos xardíns anexos. En 2004 foi declarado morto, sendo substituído por un dos seus vástagos na primavera de 2005. Existen varias árbores que descenden deste carballo espalladas por todo o mundo.

## Véxase tamén 
### Ligazóns externas 
* Árbore de Guernica.
Concurso de comida

miniatura|Unha competición de comida en 2005.
Os **concursos de comida** ou **competicións de comida** son eventos organizados cuxo obxectivo é que os participantes inxiran grandes cantidades de comida nun determinado intervalo de tempo, normalmente pequeno. O tipo de comida varía, pero os tipos máis habituais son a coñecida como comida rápida e sobremesas. Estes concursos son populares principalmente no Xapón e nos Estados Unidos de América.

## Historia 
Tradicionalmente facíanse competición deste estilo nas feiras a comezos do século XX, pero a recente popularidade debese en parte a emisión  da Nathan's Hot Dog Eating Contest, unha competición de comer bocadillos de salchicha que se celebra dende 1916. Recentemente esta competencia foi dominada polo competidor da IFOCE Takeru Kobayashi, quen gañou o concurso dende 2001 ata 2006. Kobayashi foi destronado en 2007 por Joey Chestnut.

Actualmente en España só se coñece a realización deste tipo de concursos de maneira oficial e coas normas postas ante notario na vila da Estrada, o Argentinos Burguer Hot Dog Challenge que o organiza o restaurante Argentinos Burguer, da mesma localidade. A súa primeira edición realizouse o 6 de setembro do 2012, contou con 21 participantes e cerca de 1000 persoas de público. O gañador conseguiu o título ao conseguir comer 10 bocadillos en 8 minutos, foi o local José Luis Campos Arjones. Este ano se celebrarase a segunda edición o sábado 7 de setembro.

## Organizacións 
*A IFOCE (International Federation of Competitive Eating) realiza cerca de 100 eventos de comida anualmente. Foi fundada nos anos 90 e recentemente creou a Major League Eating, e é a única organización que ofrece normas de seguridade para os concursantes.
*A Association of Independent Competitive Eaters (AICE), foi fundada por Arnie "Chowhound" Chapman. Máis tarde Coondog O'Karma entrou como socio de Arnie.

Ademais da nomeada anteriormente, nos últimos anos apareceron novas organizacións coma a Federación Afeccionada de Comedores Competitivos que patrocina competicións de comida en varios restaurantes. Varias destas competicións teñen arredor de 20 competidores principais.

## Véxase tamén
### Ligazóns externas
* Asociación Independente de Comedores Competitivos  .
Neogoticismo

O **neogoticismo** foi unha ideoloxía de longa duración, orixinada a finais do século IX na corte ovetense de Afonso III. De longa duración na historia, tiña por obxectivo a presentar a monarquía cristiá da Gallaecia, como continuadora directa dos exércitos visigodos, e por tanto lexitimizar as conquistas e a guerra santa contra os territorios musulmáns en Al-Andalus. 

A Crónica de Afonso III, mandada redactar polo propio rei, supuxo a primeira pedra na construción desta ideoloxía.

## Notas
Lexitimidade

**Lexitimidade** é o termo utilizado en teoría xeral do dereito, en ciencia política e en filosofía para definir a calidade de ser conforme a un mandato legal, á xustiza, á razón ou a calquera outro mandato ético-legal. O proceso mediante o cal alguén obtén lexitimidade denomínase lexitimar.

## Características 
En ciencia política é concepto co cal se xulga a capacidade dun determinado poder para conseguir obediencia sen necesidade de recorrer á coacción que supón a ameaza da forza, de tal forma que un estado é lexítimo se existe un consenso entre os membros da comunidade política para aceptar a autoridade vixente. Neste sentido o termo ten as súas orixes no dereito privado sucesorio e xorde vinculado á política en relación á restauración monárquica despois da Revolución Francesa. Este chamamento inicial a criterios tradicionais como xustificación ética do exercicio persoal do poder é aceptado por Max Weber como un dos tres tipos de lexitimidade, en conxunto coa lexitimación carismática (os subordinados aceptan o poder con base na santidade, heroísmo o exemplaridade de quen o exerce) e a lexitimación racional (os subordinados aceptan o poder con base a motivacións obxectivas e impersoais), converténdoa practicamente en sinónimo de legalidade.

## Véxase tamén 
### Outros artigos 
* Estado
* Política

## Notas
Estádio do Maracanã

O **Estádio Jornalista Mário Filho**, máis coñecido como **Maracanã** ("*semellante a un chocallo*" en tupí-guaraní, debido ao son dos paxaros que vivían por alí), é un estadio de fútbol brasileiro localizado no Río de Xaneiro e inaugurado en 1950, con motivo da celebración da Copa do Mundo de fútbol daquel ano. Desde entón, o Maracanã foi palco de grandes momentos do fútbol brasileiro e mundial, como as finais do Campionato Brasileiro, do Campionato Carioca, da Copa Libertadores, da primeira Copa Mundial de Clubs da FIFA, así como doutras competicións internacionais e partidos da selección brasileira. Foi un dos locais de competición dos Xogos Panamericanos de 2007, albergando as competicións de fútbol e as cerimonias de apertura e de clausura. Tamén foi sede e albergou as cerimonias de apertura e clausura dos Xogos Olímpicos de 2016, disputados na cidade do Río de Xaneiro.

Ao longo do tempo, porén, o estadio tamén pasou a asumir carácter de espazo multiuso ao albergar outros eventos como espectáculos e partidos doutros deportes, como o voleibol. Tras diversas obras de modernización, a capacidade actual do estadio é de 78.838 espectadores, sendo o maior estadio do Brasil.

## Notas
Diego de Lemos

[miniatura|210px|[Mosteiro de Santa María de Ferreira de Pantón|Sta. M.ª de Ferreira de Pantón.]]
**Diego de Lemos**, Señor de Sober, Amarante e Ferreira, nado en lugar e data descoñecidos e finado en Ferreira de Pantón en 1492, foi un aristócrata galego da nobreza media, dirixente irmandiño.
## Traxectoria 
[miniatura|250px|Diego de Lemos derrubou o [Castelo de Castro Caldelas, despois reconstruído.]]
Fillo de Alonso López de Lemos e Balboa, señor de Sober e Pantón, no ano 1467, dentro da Gran Guerra Irmandiña, comandou xunto a Pedro Osorio e Afonso de Lanzós un exército de fidalgos e campesiños que conseguiu devastar numerosas fortalezas, principalmente da casa de Andrade.

Acudiu a Pontedeume en axuda de Afonso de Lanzós, pero este fuxira, e Pedro Madruga invitouno a abandonar a loita.

## Notas 
## Véxase tamén 
### Bibliografía 
*
### Outros artigos 
* Pedro Álvarez Osorio (opoñente)
Ananke (lúa)

**Ananke** (ou en grego *Ανάγκη*) é unha lúa de movemento retrogrado do planeta Xúpiter. Foi descuberta por Seth Barnes Nicholson no Observatorio do Monte Wilson en 1951 e recibiría o nome mitolóxico de Ananke, nai das Moirae (parcas) xunto con Zeus.

Ananke non recibiría o seu nome oficial ata o ano 1975; antes simplemente era coñecida coma ''''''. Foi chamada tamén "Adrastea" entre os anos 1955 a 1975. Subliñar que hoxe en día o nome de Adrastea pertence a outra das lúas de Xúpiter.

Ananke dálle o seu nome o grupo de satélites Ananke, un grupo de lúas irregulares retrogradas que orbitan Xúpiter a unha distancia de entre 19,3 e 22,7 Gm, con inclinacións próximas a 150°.

## Órbita 
miniatura|esquerda|300px|Satélites irregulares retrógrados de Xúpiter.
Ananke orbita Xúpiter nunha órbita retrograda cunha grande excentricidade e tamén cunha grande inclinación. Foron descubertos oito satélites dende o ano 2000 que seguen órbitas semellantes. do posible corpo que se esnaquizou para forma-lo grupo de satélites Ananke.

## Características físicas 
No espectro visible, Ananke aparece neutro pero tirando algo ó vermello (índices de cor B-V=0.90 V-R=0.38).

## Notas 

#  Efemérides IAU-MPC NSES

## Véxase tamén 
### Outros artigos 
* Aneis de Xúpiter
* Xúpiter

### Ligazóns externas 
* Ananke Profileby NASA's Solar System Exploration 
* David Jewitt pages 
* Scott Sheppard pages
Midlands do Oeste

Os **Midlands do Oeste** (en inglés, **West Midlands**) é unha das nove rexións de Inglaterra. Comprende os condados das Midlands Occidentais, Herefordshire, Shropshire, Staffordshire, Warwickshire e Worcestershire. Non hai que confundir a rexión de West Midlands co seu condado integrante de West Midlands. Segundo o censo do 2001 conta cunha poboación de 5&nbsp;267&nbsp;337 habitantes distribuídos nunha área de 13.004 quilómetros cadrados, sendo a principal cidade da rexión Birmingham. Outras cidades de importancia son Coventry, Stoke-on-Trent, Wolverhampton, Dudley, Walsall, Telford, West Bromwich e Sutton Coldfield.
Yorkshire e Humber

**Yorkshire e Humber** (en inglés, **Yorkshire and the Humber**) é unha das nove rexións de Inglaterra. Comprende os condados de South Yorkshire, East Riding Yorkshire, West Yorkshire, a maior parte de North Yorkshire (o resto pertence a North East England), e o norte e nordés de Lincolnshire (o resto pertence a East Midlands). Segundo estimacións realizadas do 2006 conta cunha poboación de 5.142.400 habitantes distribuídos nunha área de 15.420 quilómetros cadrados, sendo a principal cidade da rexión Leeds. Outras cidades de importancia son Sheffield, Kingston upon Hull, Bradford, Wakefield e York.
Tumblr

**Tumblr** é unha plataforma de *microblogging* que permite aos seus usuarios publicar textos, imaxes, vídeos, ligazóns, citas ou son. 
esquerda|miniatura|Evolución do número de ficheiros diarios subidos.
Os usuarios poden "seguir" a outros usuarios e ver as entradas destes xunto coas súas propias. Debido a isto, Tumblr tamén pode ser considerado unha ferramenta social. Foi creada no ano 2007 por David Karp.

Boa parte do seu éxito débese á facilidade de uso e personalización do servizo. Con todo, desde 2014, o *site* experimentou un descenso significativo nas interaccións diarias dos usuarios.

## Véxase tamén
### Ligazóns externas
*Tumblr
Ines Thomas Almeida

**Ines Thomas Almeida**, nada en Santo Domingo o 11 de xuño de 1976, é unha cantante lírica (mezzosoprano) de orixe dominicana e portuguesa e actualmente reside de a cabalo entre Berlín e Lisboa.

## Traxectoria 
Ines Thomas Almeida naceu na República Dominicana e creceu en Portugal como bilingüe e con dobre nacionalidade. Concluíu o curso de piano no Instituto Gregoriano de Lisboa na clase de Luiza da Gama Santos e frecuentou a Licenciatura en Canto da Universidade de Évora. Nesta Universidade, gañou por dous anos consecutivos unha Bolsa de Mérito, atribuída ao mellor alumno de cada curso.

Seguidamente mudouse para a Alemaña, onde estudou Canto na Escola Superior de Música e de Teatro de Rostock, concluíndo este curso en 2007. No Estudo de Ópera desta escola, cantou varios papeis como o papel principal en Orfeo e Eurídice de Christoph Willibald Gluck e Zia Principessa en Suor Angelica de Giacomo Puccini. Frecuentou cursos de perfeccionamento con Teresa Berganza, Krisztina Laki, Hanna Schwarz, Jill Feldman, Claudia Eder e Norman Shetler. Presentouse como solista en varios concertos en Alemaña.

En 2008 foi laureada do *Concurso Internacional de Canto Kammeroper Schloss Rheinsberg*, no cal concorreron máis de 450 cantantes oriúndos de 40 países. Como laureada deste concurso, participou en varias producións na Ópera de Rheinsberg, como a "Rheinsberger Sängernacht" e "Die Weisse Dame" de F. Boieldieu, e tamén con árias da ópera Carmen de Georges Bizet. É bolseira da Fundación Yehudi Menuhin Live Music Now.

En febreiro de 2009 presentouse con gran logro no Palacio Foz en Lisboa, a convite da Embaixada da República Dominicana en Portugal, co programa *Poema en Forma de Canciones*, enteiramente dedicado a compositores ibero-americanos. Preséntase regularmente en Portugal, República Dominicana e Alemaña, interpretando para alén do repertorio clásico de Lied e ópera, tamén cancións líricas de compositores ibero-americanos e repertorio tradicional de Fado Fado.

## Notas 
## Véxase tamén 
### Ligazóns externas 
* Páxina Oficial de *Ines Thomas Almeida* 
* *Proxectos de Ines Thomas Almeida* - Proxectos de Ines Thomas Almeida
* en Forma de Canciones* – Cancións de países ibero-americanos
* *Ines Thomas Almeida*  en Instant Encore
Midlands do Leste

Os **Midlands do Leste** (en inglés, **East Midlands**) é unha das nove rexións de Inglaterra. Comprende os condados de Derbyshire, Nottinghamshire, Leicestershire, Rutland, Northamptonshire e a maior parte de Lincolnshire (agás o norte e nordés que pertencen a Yorkshire e Humber). Segundo o censo do 2001 conta cunha poboación de 4&nbsp;172&nbsp;179 habitantes distribuídos nunha área de 15.627 quilómetros cadrados, sendo a principal cidade da rexión Nottingham. Outras cidades de importancia son Derby, Leicester e Northampton.
Athenry

**Athenry** (**Baile Átha an Rí** en irlandés) é unha localidade do Condado de Galway, ao Irlanda. Unha das principais atraccións da vila é o seu castelo medieval. Esta localidade é famosa pola canción popular "The Fields of Athenry". Foi fundada no século XIII por Meiler de Bermingham, que encerraría a cidade cunha muralla. É a única cidade amurallada de Irlanda que actualmente (2010) mantén intactas as súas murallas (actualmente visibles aos seus visitantes).

esquerda|miniatura|O castelo de Athenry.

## Véxase tamén
### Ligazóns externas
* Páxina de Athenry 
* The Athenry Archive
Reino de Breifne

miniatura|Irlanda en 1014. Móstranse os diferentes reinos que a compoñen. No sentido das agullas do reloxo a partir do nordeste: Ulidia, Oriel, Ui Neill meridionais (Meath), Leinster, Munster, Connaught, Breifne (en rosa) e Ui Neill setentrionais. As cidades estado LeDubh Linn (Dublín), Wexford, Waterford, Cork e Limerick son tamén visíbeis.

O **Reino de Bréifne**, tamén coñecido como **Breffny**, **Brefnie**, ou **Brenny**, que en irlandés significa *montañoso*, foi o territorio tradicional dun grupo tribal da Irlanda nomeado os *Uí Briúin Bréifne*.

O territorio de Bréifne incluía os modernos condados irlandeses de Leitrim e parte do Condado de Cavan, unha zona que abrangue a moderna diocese de Kilmore.

No seu apoxeo no século XII, cando Tighearnán Ua Ruairc (Tiernan O'Rourke) foi o rei de Bréifne, espallouse dende Kells no Condado de Meta até Drumcliffe no Condado de Sligo.

En 1296, segundo os Anais dos Catro Mestres ''Maelpeter O'Duigennan, arcediago de Breifny...morreu.''

En 1256, tivo lugar unha gran batalla entre os O'Rourke e os O'Reilly preto de Ballinamore. Isto conduciu á división de Breifne entre as dúas familias e a rexión de Bréifne escindiuse entre oe reino de Breifne occidental e o reino de Breifne oriental.

Os reis Ó Ruairc (O'Rourke) mantiveron a súa soberanía sobre o West occidental (principalmente o condado de Leitrim). A rexión do reino de Bréifne constituíu unha parte do reino de Connacht ata a época da raíña Sabela I de Inglaterra. Nesta época, dividiuse entre os condados modernos de Cavan e Leitrim, Leitrim formou parte da provincia de Connacht mentres que Cavan pasou a formar parte do Ulster. Os Ó Ruairc foron eficaces lords de Breifne O'Rourke ata o convulso século XVI.

## Véxase tamén
### Outros artigos
Lista dos reis de Breifne.
Tsukumogami

miniatura|dereita|Ilustración dun tsukumogami.

Os **tsukumogami** (**付喪神**), dentro da mitoloxía xaponesa, son unha clase enteira de *yōkai* e *obake*, que comprenden os artigos ordinarios dunha casa que cobran vida ao acadar a idade de cen anos.

## Véxase tamén
### Ligazóns externas
* Tsukumogami excerpt from the *Otogizōshi* at Kyoto University's Digital Library website
Kaspar Hauser

**Kaspar Hauser**, chamado *O orfo de Europa*, nado o 30 de abril de 1812 e finado en Ansbach o 17 de decembro de 1833 foi un adolescente alemán famoso en Europa polo misterio ao redor da súa orixe e á súa morte. O seu carácter era o dun neno salvaxe, polo que se sabe que creceu en cativerio e completo illamento. Desde a súa aparición especulouse sobre a súa posíbel pertenza a unha casa real, en particular á familia gobernante en Baden.

## No cinema 
* Werner Herzog adaptou a súa vida ao cinema en *Jeder für sich und Gott gegen alle* (*O enigma de Kaspar Hauser*, 1974).
* *La leggenda di Kaspar Hauser* (2012, Davide Manuli) é un drama surrealista baseado na súa lenda.
* *O quinto evanxeo de Gaspar Hauser* (2013), do cineasta galego Alberto Gracia, é unha aproximación vangardista á súa figura.

## Véxase tamén 
### Ligazóns externas 
* Duchess of Cleveland: *The True Story of Kaspar Hauser from Official Documents*, Macmillan, Londres, 1893.
Número de Schmidt

O **número de Schmidt** é un número adimensional definido como a relación entre a difusión de cantidade de movemento (viscosidade cinemática) e a difusión de materia (difusividade). Utilízase para caracterizar os fluxos nos que hai difusión e convección de cantidade de movemento e de materia de forma simultánea. Recibe o seu nome do enxeñeiro alemán Ernst Heinrich Wilhelm Schmidt (1892-1975).

Exprésase como o cociente da viscosidade cinemática (que representa a difusión de cantidade de movemento) e a difusividade másica. Así, relaciona o espesor relativo das capas límite hidrodinámica e de materia.
Aparece en numerosas correlacións empíricas ou semiempíricas que permiten determinar o número de Sherwood a partir do número de Reynolds e do número de Schmidt.

Defínese como:
:\mathit{Sc} = \frac{\nu}{D} = \frac {\mu} {\rho D} = \frac{ \mbox{difusión de cantidade de movemento} }{ \mbox{difusión másica} }

onde:
* \nu é a viscosidade cinemática ou ({\mu}/{\rho}\,) de unidades (m²/s)
* D é a difusividade (m²/s).
* {\mu} é a viscosidade dinámica do fluído (Pa·s or N·s/m² or kg/m·s)
* \rho\, é a densidade do fluído (kg/m³)
O número de Schmidt é o equivalente en transferencia de materia do número de Prandtl.
Sócrates (futbolista)

**Sócrates Brasileiro Sampaio de Souza Vieira de Oliveira**, nado en Belém do Pará o 19 de febreiro de 1954 e finado en São Paulo o 4 de decembro de 2011, foi un futbolista brasileiro, máis coñecido como **Sócrates**. Xogaba de centrocampista e foi internacional coa selección brasileira en 60 ocasións.

## Traxectoria 
A maioría da súa carreira transcorreu no Corinthians entre 1978 e 1984. Na tempada 1984-85 probou sorte en Europa, fichando pola Fiorentina, porén ao rematar o ano volveu ao Brasil, primeiro ao Flamengo e finalmente ó Santos. Retirouse xogando no Garforth Town AFC‎ inglés.

Formou un gran grupo na selección brasileira con xogadores como Zico ou Falcão, destacando o paso polo mundial de España 1982.

Unha vez retirado exerceu como adestrador durante un tempo, dirixindo ao Botafogo, LDU Quito e a Associação Desportiva Cabofriense.

## Vida persoal 
Faleceu dunha infección intestinal.

## Notas
Jeremy Clarkson

**Jeremy Charles Robert Clarkson**, nado o 11 de abrill de 1960, é un presentador e xornalista inglés especializado en automobilismo.

## Traxectoria 
É principalmente coñecido pola súa participación no programa da BBC *Top Gear* xunto cos copresentadores Richard Hammond e James May. Tamén escribe columnas semanais en *The Sunday Times* e no tabloide sensacionalista británico *The Sun*.

## Véxase tamén 
### Ligazóns externas 
* Jeremy Clarkson na IMDb. 
* Columnas de Clarkson no Sunday Times
The Pains of Being Pure at Heart

**The Pains of Being Pure at Heart** é unha banda de música estadounidense, especialmente de Nova York, do ámbito do pop. Dentro deste, mesturan diversos estilos como o shoegazing, o dream pop, noise pop, twee pop etc. A dicir deles mesmos, as súas influencias veñen de grupos como The Pastels, My Bloody Valentine, The Jesus and Mary Chain, Teenage Fanclub ou Ride. Tamén se lles comparou coas bandas antalogado no C86 polo magacine *New Musical Express*. No ano 2011 foi unha das bandas incluídas no cartel do festival Vigo Transforma.

## Discografía 
### Álbums 
### EPs 
* *The Pains of Being Pure at Heart* (Atomic Beat - 2008)
* *Higher than the Stars* (Slumberland - Fortuna Pop - 2009) 

### Sinxelos 
* *Come Saturday*, 7″ (Slumberland - Fortuna Pop - 2009).
* *Young Adult Friction*, 7″ (Slumberland - Fortuna Pop - 2009).
* *Everything With You*, 7″ (Slumberland - Fortuna Pop - 2008).
* *Searching for the Now Vol. 4*, split 7″ (Slumberland - 2008).
* *The Pains of Being Pure at Heart* + *The Parallelograms split*, 7″ (Atomic Beat - 2008).
* *This Love is Fucking Right!*, 3″ cd-r (Cloudberry 13).

## Notas 
## Véxase tamén 
### Ligazóns externas 
* Páxina oficial. 
* MySpace da banda.
Monte do Seixo

O **monte do Seixo** ou **O Seixo** ou **Cabeza do Seixo** é un pico de 1706 metros de altitude  situado no concello de Chandrexa de Queixa. Punto de intersección entre os Montes do Invernadeiro e a Serra da Queixa. Ten unha prominencia de 133 m sobre As Touzas do Negredo (1,6km dirección ENE).
Parte da súa aba sur está integrada no Parque Natural dos Montes do Invernadeiro declarado como tal en 1995 e de acceso restrinxido. Como parte do Macizo Central ourensán, fica todo el integrado na zona especial de conservación da Rede Natura 2000. A parte máis alta está fóra do parque natural, non así do ZEC. O cume veciño máis alto é o de Altos das Malladas (1.745 msnm).

Rico en cuarcitas (composición que probablemente é o que lle dá o seu nome), preside o val do río Ribeira Grande que discorre atravesando o circo glaciar de Guasenza ou Figueiro. Aínda quedan restos de pasteiros naturais subalpinos e se poden atopar nardos e narcisos. Nos seus baixos cara ao sur gabea un dos bosques máis antigos de Galicia con capudres, salgueiros, bidueiros, acivros, carballos e outras especies. Abeira comunidades faunísticas ben estruturadas propias da área eurosiberiana dende o lobo a aguia real pasando pola pardela, os corzos e os reintroducidos cervos. O invernos son moi fríos e a neve enfeita o seu cume ata ben entrado o mes de maio.

Existe unha ruta a pé que vai dende este pico ata a Cabeza de Manzaneda.

## Notas
Perales del Alfambra

**Perales de Alfambra** é un concello español situado na provincia de Teruel, na comunidade autónoma de Aragón. Ten unha área  de 104,24&nbsp;km² onde viven 296 habitantes segundo o censo de 2009. Elévase a 1.165 msnm e dista a 37&nbsp;km da capital provincial, Teruel.
Orgasmo global

miniatura|dereita|Representación do pracer sexual nunha das imaxes do Kamasutra.
O **orgasmo global**, tamén coñecido co acrónimo **GORG** (do inglés *Global ORGasm*), foi unha acción organizada de maneira colectiva e programada para o 22 de decembro de 2006, de tal modo que coincidise co final do solsticio. A idea consistía en unificar os orgasmos dos distintos participantes de todos os puntos do planeta, para que fosen todos a un tempo e coa característica de acontecese entrementres pensaban no concepto de paz mudial, para emitir así unha enerxía positivo para a Terra.

A idea tivo continuación un ano máis tarde, o mesmo día de 2007.

## Véxase tamén
### Ligazóns externas
* Páxina web do *Global Orgasm*
Vagina dentata

**Vagina dentata** (*vaxina dentada*) é o nome en latín co cal se designa o conxunto de lendas, presentes en varias culturas, que falan das mulleres con vaxinas dentadas. Estas lendas aparecen probabelmente co gallo de previr sobre os riscos de manter relacións sexuais con mulleres descoñecidas.

O estudoso Eric Neumann relata un destes mitos da seguinte maneira:

## Notas
## Véxase tamén
### Ligazóns externas
* Historia popular da *Vagina dentata*. 
* Artigo verbo da *vagina dentata*.
Praxidike (lúa)

**Praxidike** (ou en grego *Πραξιδίκη*), tamén coñecida coma '***, é unha lúa irregular de movemento retrogrado do planeta Xúpiter. Foi descuberta por un equipo de astrónomos da Universidade de Hawaii liderado por Scott S. Sheppard no ano 2000, e recibiu a designación provisional de ***'. A lúa recibiría o nome de Praxidike oficialmente en agosto do 2003, Praxidike na mitoloxía grega era a deusa do castigo.

## Características 
Praxidike orbita  Xúpiter a unha distancia duns 20,824 Gm en 613,904 días, cunha inclinación orbital de 144° respecto da eclíptica (143° respecto do ecuador de Xúpiter), de movemento retrogrado e cunha excentricidade orbital de 0,1840.

Praxidike pertence ó grupo de satélites Ananke, pensase que este grupo son os vestixios dun posible asteroide heliocéntrico capturado, que se esnaquizou, formando así este grupo de lúas. Cun diámetro estimado de 7 km, Praxidike é a segunda lúa máis grande deste grupo de satélites, despois de Ananke (o albedo asumido é 0,04)

Praxidike no espectro visible aparece cun gris (índices de cor B-V=0.77 V-R=0.34) característico dos asteroides tipo C.

## A lúa na ciencia ficción
Esta lúa menciónase na novela de Arthur C. Clarke *2001: A Space Odyssey* como a máis exterior das lúas de Xúpiter cunha órbita inestable e cun eixo semi-maior de 29 millóns de km (preto dos 20.823.948 km reais).

## Notas 
## Véxase tamén
### Outros artigos
* Aneis de Xúpiter
* Xúpiter

### Ligazóns externas
* David Jewitt pages 
* Scott Sheppard pages 
* IAU-MPC NSES 
* NASA JPL - Parámetros orbitais principais
Xoán Antón Pérez-Lema

**Xoán Antón Pérez-Lema**, nado na Coruña o 17 de abril de 1964, é un avogado, político e columnista galego.

## Traxectoria 
É licenciado en Dereito pola Universidade de Santiago de Compostela dende 1987 e graduado en Administración de Empresas. Exerce a avogacía na súa cidade natal. Militou sempre no nacionalismo galego, sendo un dos fundadores das Mocidades Nacionalistas Galegas, organización xuvenil aliada primeiro de Coalición Galega e despois do Partido Nacionalista Galego (PNG-PG).

Foi membro da executiva do PNG-PG, e xefe do gabinete da Consellaría da Presidencia da Xunta entre 1987 e 1989, sendo conselleiro Pablo González Mariñas. Ten exercido tamén como asesor xurídico do Consello da Xuventude de Galicia, defendendo xudicialmente a obxectores e insubmisos até que se acadou a supresión do servizo militar obrigatorio., sendo vicepresidente da Xunta Anxo Quintana. Imparte a docencia no programa de asesoría xurídica de empresa do Instituto de Finanzas e Formación Empresarial (IFFE), e é secretario xeral da Asociación Galega de Afectados por Produtos Financeiros (AGAPROFI). Antigo militante do BNG, abandonou a formación para integrase en Compromiso por Galicia. É secretario xeral da organización de consumidores Acouga, e colaborador de Esculca, *observatorio para a defensa dos direitos e liberdades*. 

Colabora con opinións e comentarios sociais e políticos decote na Radio Galega, na TVG e en varios medios de comunicación, como *Xornal de Galicia*, *El Correo Gallego*, *El Ideal Gallego*, *Praza*, *MundoGaliza*, *Tempos dixital* ou *Terra Chá, Nós Diario*, Grial.

## Obra 
* *Quando grupos vulneráveis sao feridos. A figura jurídica dos crimes de ódio* (2020). Através. 86 páxs. ISBN 978-84-16545-48-3.
## Notas 
## Véxase tamén 
### Ligazóns externas 
* Blog do autor
Alto de San Bieito

O **alto de San Bieito** é a denominación do cumio maior da Serra do Candán, con 1015 metros de altura, o cal o converte nun dos puntos referenciais da denominada Dorsal Galega, xunto co alto do Faro e o Faro de Avión. Fica dentro da zona especial de conservación (ZEC) Serra do Candán.

## Características
De relevo dondo, nel nacen os regatos Grovas e Candán que alimentan o río Deza. É un punto de intersección dos termos municipais de Lalín, Silleda e Forcarei. A súa relativa proximidade á costa fai que reciba precipitacións superiores aos 2000 milímetros. Dende el albíscase unha ampla panorámica da comarca do Deza.

As súas condicións bioclimáticas son propias da rexión eurosiberiana, provincia atlántico europea. Nel aniñan aves rapaces como o bufo real, o falcón peregrino e a mesma aguia real tense avistado nos seus ceos. Grupos familiares de lobos transitan este cume e nas zonas máis soleadas pódese atopar a xigante cobra rateira e a víbora de Seoane. Moi castigado polos aeroxeradores dun parque eólico e polos continuos incendios, a súa capa vexetal é matogueira moi deteriorada pola acción dos lumes e a apertura indiscriminada de pistas forestais e de servizo para os aeroxeradores. Malia todo aínda agroman amarelles endémicos que noutrora inzaban as súas abas tinguíndoas de branco e amarelo. Nel existiron ata épocas recentes pasteiros naturais para rabaños de ovellas e neveiras para a produción de xeo.

O seu nome ten que ver coas posesións dos monxes bieitos do mosteiro de Aciveiro fundado en 1135 e hoxe hotel de natureza. A devoción a Bieito de Nursia está moi estendida por todo o país e a el se lle adican fitos xeográficos sobranceiros. De grande interese etnográfico é a abandonada aldea de Grobas coa súa carballeira derramada nas abas da montaña e o seu vello camiño empedrado. Historicamente foi lugar de acubillo de partidas carlistas e de guerrilleiros antifranquistas como Foucellas.

## Notas
Leste de Inglaterra

O **Leste de Inglaterra** (en inglés, **East of England**) é unha das nove rexións de Inglaterra. Comprende os condados de Essex, Hertfordshire, Bedfordrshire, Cambridgeshire, Norfolk e Suffolk. Segundo o censo do 2001 conta cunha poboación de 5&nbsp;388&nbsp;140 habitantes distribuídos nunha área de 19.120 quilómetros cadrados, sendo a principal cidade da rexión Cambridge. Outras cidades de importancia son Norwich, Luton, Ipswich, Colchester, Chelmsford, Basildon e Southend-on-Sea.
Índice Big Mac

Coñécese como **índice Big Mac** o índice calculado sobre o prezo do Big Mac en máis de 100 países, o cal ten como obxectivo medir o grao de sobrevaloración ou minusvalorización dunha determinada divisa en relación co dólar americano, ao facer a comparanza entre os prezos da hamburguesa Big Mac nos Estados Unidos de América e esta mesma no país no cal se pretende comparar a moeda.

## Véxase tamén 
### Ligazóns externas 
* Índice Big Mac dende 1986 até 2010  
* Páxina do Índice Big Mac
Trim

**Trim** (en irlandés **Baile Átha Troim**) é unha localidade do Condado de Meath (Irlanda). Foi a capital histórica do Condado de Meath, papel que na actualidade ocupa a cidade de Navan. Está situada no centro do Condado e no 2006 contaba cunha poboación de 6 870 habitantes e a partir do 2007 foise estendendo cara ao Oeste.

## Véxase tamén 
### Ligazóns externas 
* trimtown.ie  
* Información e fotografías de Trim
Agricultura de guerrilla

[miniatura|dereita|Rapaces de [Calgary sementando á maneira da agricultura de guerrilla.]]
A **agricultura de guerrilla** é unha forma de acción directa non-violenta relacionada coa reforma agraria e o desenvolvemento sustentábel.

## Características 
Os activistas ocupan unha porción de terra erma ou cuxos cultivos ou plantas non lles pertencen, posto que formulan a necesidade de reconsiderar a maneira de tenencia de terras e reclaman así o espazo utilizado de forma errónea para lle asignar un novo propósito e utilidade.

Moitos destes agricultores levan a cabo a súa ocupación durante a noite, en relativo segredo para sementar ou coidar un novo xardín ou plantación. Outros traballan dunha forma máis aberta, buscando a cooperación de membros da comunidade rural local onde leve a cabo.

O acto convértese así nunha forma de activismo ecolóxico.

## Véxase tamén 
### Ligazóns externas 
* Foro da chamada Guerrilla Gardening 
* Agricultura de guerrilla en Asturias
Herne Bay United

O **Herne Bay United Roller Hockey Club** é un equipo de hóckey a patíns da localidade de Herne Bay, Inglaterra. Ademais da sección de hóckey a patíns conta con seccións de patinaxe artística e patinaxe de velocidade. É o club de máis éxito de Inglaterra, tendo gañado entre 1993 e 2010 dezaseis dos dezaoito títulos disputados da Premier League

Actualmente conta con equipos en tódalas categorías, dende menores de nove anos ata dous equipos sénior que compiten na National Premier League.

## Palmarés 
* **16 National Premier League:** 1993-1998, 2000-2004 e 2006-2010 (títulos dende 1974)
* **12 English Cup:** 1935, 1937, 1974, 1984, 1996, 2000-2003, 2007-2009

## Véxase tamén 
### Ligazóns externas
*Web oficial
Adiantado maior do Reino de Galicia

[miniatura|dereita|250px|Sartego de [Pai Gómez Chariño, Adiantado Maior de Galicia no século XIII.]]

O **adiantado maior do Reino de Galicia** foi un representante do rei de Castela e León no Reino de Galicia que substituíu a figura do meiriño maior do Reino de Galicia. Esta figura implantouna Afonso X o Sabio en 1263, cinco anos despois de tela experimentado na propia Castela, en León e en Murcia. As súas funcións aparecen descritas no *"Espéculo"*.

## Historia e características 
Concentraba poderes militares, podendo chamar as tropas dos condes e cabaleiros do reino. Así mesmo, "*face xustiza por obra*", isto é, non só executa sentenzas senón que axuíza e goberna o Reino no nome do Rei, velando polo mantemento da orde pública.

Como encarnación do monarca no Reino de Galicia tiñan dereito a "copa" e "xantar" e recadaban dereitos "pro suo iudicato". Con Sancho IV alternáronse adiantados e meiriñños, estes con menos poder. As crises políticas protagonizadas en Galicia e León polo Infante don Juan e o infante don Filipe, fixo desta figura peza clave nos conflitos de entón. Un dos adiantados maiores máis célebres foi Pai Gómez Chariño. Outros adiantados maiores foron: Xoán Afonso de Alburquerque, Fernán Ruíz de Castro, (sostedores das pretensións de Juán de la Cerda á coroa de Galicia, León e Sevilla consonte a repartición de 1296), Diego García de Toledo e Rodrigo Álvarez de Asturias.

As Cortes de Valladolid de 1312 impuxeron aos adiantados os alcaldes nomeados polo rei para a impartición de xustiza. Xa nas Partidas a figura teórica do adiantado carecía de funcións estritamente xurisdicionais. En 1313 as Cortes de Palencia avogaron pola volta ao sistema de meiriños. Debido á axitación social do século XV, a figura foi substituída pola do Gobernador-Capitán Xeneral do Reino de Galicia con amplos poderes, cargo no que se inspiraron nas súas atribucións os vicerreis de Indias tralo descubrimento de América.
Teenage Jesus and the Jerks

**Teenage Jesus and the Jerks** foi unha influente banda de post-punk procedente de Nova York que formou parte do movemento No Wave da cidade. Fundado por Lydia Lunch e polo saxofonista James Chance, o grupo estivo activo dende 1976 ata 1979, editando só un feixe de sinxelos.

Chance deixou a banda para formar The Contortions e así perseguir o seu propio son. Ambos grupos apareceron no LP seminal *No New York*, unha mostra da primeiro escena No Wave recompilada e producida por Brian Eno.

Famosos por realizar concertos de dez minutos cheos de temas de 30 segundos, trataron de levar a música máis aló do que Lunch vía como o tradicionalismo do punk rock.

O grupo deixou atrás máis dunha ducia de cancións gravadas completas, a maioría das cales foron recompiladas no CD de 18 minutos retrospectivo titulado *Everything*. Porén existen outras versións de estudio doutras cancións xunto cun feixe de gravacións en directo.

Poucas bandas acadaron un impacto tan grande con tan pouco material, non só nos Estados Unidos, senón tamén no Reino Unido a onde chegaron a través da radio.

Lunch e Chance converteríanse en figuras de culto na escena *underground* de Nova York, e a banda foi citada coma unha importante influencia por moitos grupos post-punk posteriores coma Sonic Youth.

A banda reuniuse no ano 2008 para unha serie de actuacións, co guitarrista de Sonic Youth Thurston Moore, e continuou facendo concertos sen Moore durante o 2009.

## Discografía 
* "Orphans/Less of Me" - 1978 (Migraine Records - Lust/Unlust) vinilo de 7"
* "Baby Doll" - 1979 (Migraine Records - Lust/Unlust) vinilo de 7"
* *Pink EP* - 1979 (Migraine Records - Lust/Unlust) vinilo de 12"
* *Pre-Teenage Jesus EP* - 1979 (ZE Records) vinilo de 12"
Prudencio de Sandoval

[miniatura|300px|page=3|Íntegro, en [pdf: *Antigvedad de la civdad, y iglesia cathedral de tvy, y de los obispos qve se save aya auido en ella*, escrito polo bispo Frei Prudencio de Sandoval en 1610.]]
Frei **Prudencio de Sandoval**, nado en Valladolid en 1553 e finado en Pamplona no ano 1620, foi un clérigo bieito, bispo de Tui de 1608 a 1612 e de Pamplona desde esa data até a súa morte, e historiador español.

## Traxectoria 
Continuou a crónica iniciada por Florián de Ocampo e Ambrosio de Morais, recompilando gran cantidade de fontes documentais, sen demasiada crítica. Utiliza moitos datos de Guevara e Mejía. A súa Vida e Feitos do Emperador Carlos V é considerada como fonte fundamental polos historiadores do período.

## Obras 
* *Historia de la vida y hechos del emperador Carlos V*
* *Historia de los reyes de Castilla y León* o *Historia de los cinco reyes* (Pamplona, 1615).
* *Crónica del ínclito emperador de España don Alonso VII* (1660).

## Véxase tamén 
### Bibliografía 
* José María Canal Sánchez-Pagín, "Fray Prudencio de Sandoval, obispo e historiador (Familia y estudios)" 1980
### Ligazóns externas 
* Sandoval de la Reina 
* Obras de Prudencio de Sandoval en Internet Archive.
Westport

**Westport** (**Cathair na Mart** en irlandés) é unha vila do Condado de Mayo, provincia de Connacht (Irlanda). Está situada na costa Oeste da Illa, ao Sur-leste de Clew Bay, na costa atlántica. Wesport é un punto importante de arquitectura xeorxiana e é coñecida por ser unha das poucas vilas planificadas do país (foi planificada polo arquitecto inglés James Wyatt en 1780), esta planificación foi encargada polo Marqués de Sligo.

## Historia 
A vila orixinal de Cathair na Mart existiu nalgún lugar arredor do que agora é a fachada Leste de Westport House. Tiña unha poboación en torno aos 700 habitantes e foi trasladada á súa localización actual arredor de 1780 pola familia Browne de Westport House, que renomeou a vila como Westport. Este traslado da localización orixinal estivo planificado polo arquitecto James Wyatt.

## Xeografía 
Westport atópase na costa occidental de Irlanda, ao sueste de Clew Bay a uns 80 metros sobre o nivel do mar. Preto da vila, a 10&nbsp;km ao Oeste, cerca das vilas de Murrisk e Lecanvey, se atopa Croagh Patrick, un monte de 764 m de altitude e que é un importante punto de peregrinación, este monte é coñecido localmente como *the Reek*.

## Cultura 
miniatura|esquerda|200px|Matt Molloy's Pub
Matt Molloy de The Chieftains ten un pub en Bridge Street no centro da vila, onde se pode desfrutar de música folk en directo.

As xentes de Westport son coñecidas tradicionalmente como Coveys. Hai unhas décadas existía un dialecto chamado Covey que era inintelixible para os forasteiros.

## Cidades irmás 
* 20px|Bretaña Plougastel-Daoulas, Bretaña, Francia
* Condado de Derry, Irlanda do Norte

## Ligazóns 
* Turismo de Westport
* Westport Music Festival
* Westport Town Council
Mars

**Mars** foi unha banda de No Wave estadounidense procedente de Nova York formada polo vocalista Sumner Crane en 1975. A el uníuselle China Burg (guitarra, voces), Mark Cunningham (baixo) e a artista Nancy Arlen (batería), e durante un breve período de tempo o guitarrista Rudolph Grey. A banda realizou un concerto baixo o nome China antes de cambialo a Mars. Tocaban unha mestura de improvisacións ambientais noise, con letras surrealistas. Todos os seus membros non tiñan coñecementos musicais antes da formación da banda.

Mars tocou en directo unhas 25 veces, todas en Manhattan. O seu primeiro concerto foi no club CBGB's en xaneiro de 1977; e o derradeiro no Max's Kansas City o 10 de decembro de 1978. A súa gravación de estrea foi o sinxelo de 7 polgadas "3-E"/"11,000 Volts", editado polos selos Rebel Records/ZE Records. A banda editou posteriormente un EP en directo despois da súa separación en 1978. Ambas gravacións foron compiladas polo selo de Lydia Lunch, Widowspeak Records, en 1986, co nome *78*.

En 1978 Mars apareceu no influente recompilatorio *No New York* producido por Brian Eno, xunto con DNA, Teenage Jesus and the Jerks e James Chance and the Contortions, que contribuíu ao nacemento do xénero No Wave.

## Discografía 
* "3-E" (b/w "11,000 Volts") - 7", 197_ (Rebel)
* *No New York* - LP, 1978 (Antilles/ Island) (recentemente reeditado en CD)
* *Mars* - 12" EP (live), 1979 ou 1980 (Lust/Unlust/ Infidelity)
* *John Gavanti* - LP, 1980 (Hyrax) (CD reeditado por Atavistic)
* *78* - LP, 1986 (Widowspeak)
* *Live Mars 77-78* - CD, 1995 (DSA) (Francia)
* *78+* - CD, 1996 (Atavistic)
* *Mars LP: The Complete Studio Recordings, NYC 1977-1978* - CD, 2003 (G3G/ Spookysound) (España; edición limitada)
Asociación Uruguaia de Fútbol

A **Asociación Uruguaia de Fútbol** (**AUF**) (en castelán: *Asociación Uruguaya de Fútbol*) é o corpo gobernante do fútbol do Uruguai. Foi fundada o 30 de marzo de 1900, é un membro fundador da Conmebol, e está a cargo da organización da selección nacional e dos campionatos oficiais de fútbol (Campionato Uruguaio de Fútbol).

En 1916 a AUF, en conxunto coas asociacións de fútbol da Arxentina, Brasil e Chile, fundaron a Conmebol e sete anos máis tarde, afiliouse á FIFA. No ano 1923, producíronse algunhas disidencias dentro da mesma organización, e o grupo disidente decidiu fundar unha nova federación do fútbol, a *Federación Uruguaia de Fútbol* (FUF). Esta situación estendeuse até 1925, cando se produciron graves confusións pola existencia das dúas federacións, polo que tivo que intervir o goberno uruguaio para impor a disolución da FUF.

## Torneos organizados 
A AUF organiza os torneos nacionais de fútbol, ao redor das dúas divisións profesionais do campionato (*Primera División* e *Segunda División*), así como tamén coa *Segunda División Amateur* ou *Terceira División* (o mundo dos afeccionados), onde participan os equipos da zona metropolitana de Montevideo. Para os clubs afeccionados do resto do país existe a Organización do Fútbol do Interior, federación afiliada á AUF, pero de forma autónoma.

## Véxase tamén 
### Outros artigos 
* Selección de fútbol do Uruguai
* Copa Mundial de Fútbol de 1930

### Ligazóns externas 
* Asociación Uruguaia de Fútbol
* Confederación Suramericana de Fútbol
Cacareco

**Cacareco** foi un rinoceronte femia criada entre os zoolóxicos de São Paulo e Río de Xaneiro, nada probabelmente no Río de Xaneiro en 1954 e finada en 1962. Nas eleccións de outubro de 1959 para concelleiro da cidade gañou cerca de 100.000 votos. Daquela a elección era realizada con cédulas de papel e os electores escribían o nome de seu candidato de preferencia.

A idea de propoñer o animal como candidato foi do periodista Itaboraí Martins, en protesta contra o baixo nivel dos outros 450 concorrentes. Cacareco foi un dos máis famosos casos de voto nulo en masa da historia da política brasileira ó converterse na "candidata" máis votada da consulta; o partido máis votado non chegou a 95.000 votos.

## Notas 
## Véxase tamén 
### Ligazóns externas 
* *Quando São Paulo elegeu um rinoceronte*
Richard Branson

miniatura|dereita|Branson.
**Richard Charles Nicholas Branson**, normalmente citado como **Richard Branson**, nado o 18 de xullo de 1950, é un magnate dos negocios inglés, coñecido sobre todo pola súa marca *Virgin*, que agrupa máis de 360 empresas, que forman parte do *Virgin Group*.

## Véxase tamén
### Ligazóns externas
* Perfil de Richard Branson en Forbes. 
* Sitio web de Virgin Group
Pedro Lascuráin Paredes

**Pedro José Domingo de la Calzada Manuel María Lascuráin Paredes**, coñecido simplemente como **Pedro Lascuráin Paredes**, nado en Cidade de México o 8 de maio de 1856 e finado o 21 de xullo de 1952, foi un político e presidente de México durante 45 minutos na xornada do 18 de febreiro de 1913, trala renuncia de Francisco I. Madero.

## Véxase tamén 
### Ligazóns externas 
* Breve biografía